JKN แจ้งปรับสิทธิ “แปลงสภาพหุ้นกู้” ชุดที่ 2 ไถ่ถอนปี 68 หั่นราคาเหลือ 6.235 บาท
JKN แจ้งปรับสิทธิ “แปลงสภาพหุ้นกู้” ชุดที่ 2 เป็นหุ้นสามัญครบกําหนดไถ่ถอนปี 2568 ที่ออกให้แก่ North Haven Thai Private Equity Gemini Company (Hong Kong) Limited พร้อมปรับราคาแปลงสภาพใหม่ 6.2325 บาทต่อหุ้น จากเดิม 6.2335 บาทต่อหุ้น
JKN แจ้งปรับสิทธิ “แปลงสภาพหุ้นกู้” ชุดที่ 2 เป็นหุ้นสามัญครบกําหนดไถ่ถอนปี 2568 ที่ออกให้แก่ North Haven Thai Private Equity Gemini Company (Hong Kong) Limited พร้อมปรับราคาแปลงสภาพใหม่ 6.2325 บาทต่อหุ้น จากเดิม 6.2335 บาทต่อหุ้น
10 พ.ค. 2566

บริษัท เจเคเอ็น โกลบอล กรุ๊ป จํากัด (มหาชน) หรือ JKN แจ้งผ่านตลาดหลักทรัพย์ฯ ว่าตามที่ที่ประชุมวิสามัญผู้ถือหุ้น ครั้งที่ 3/2565 เมื่อวันที่ 27 ธันวาคม 2565 ได้มีมติอนุมัติการออกและเสนอขายหุ้นกู้แปลงสภาพที่ออกใหม่ของบริษัท โดยมีมูลค่าการเสนอขายรวมไม่เกิน 1,000 ล้านบาท ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (AO Fund) และ Advance Opportunities Fund 1 (AO Fund 1)ซึ่งบุคคลดังกล่าวไม่เป็นบุคคลที่เกี่ยวโยงของบริษัท
ทั้งนี้ บริษัทได้ทําสัญญาออกหุ้นกู้แปลงสภาพ “หุ้นกู้แปลงสภาพที่ให้สิทธิแปลงสภาพเป็นหุ้นสามัญของ JKN ชุดที่ 2 ครั้งที่ 3 ครบกําหนดไถ่ถอนปี พ.ศ. 2568 ประเภทไม่ด้อยสิทธิ และไม่มีประกัน” (“หุ้นกู้แปลงสภาพ ชุดที่ 2 ครั้งที่3”) และได้เสนอขายหุ้นกู้แปลงสภาพ ชุดที่ 2 ครั้งที่ 3 ตามสัญญาการออกหุ้นกู้แปลงสภาพ ชุดที่ 2 ครั้งที่ 3 จํานวน 10 ล้านบาท ให้แก่ AO Fund และจํานวน 10 ล้านบาท ให้แก่ AO Fund 1 รวมเป็นจํานวน 20 ล้านบาท เมื่อวันที่ 31 มีนาคม 2566 และหุ้นกู้แปลงสภาพ ชุดที่ 2 ครั้งที่ 3 จะครบกําหนดอายุในวันที่ 30 ธันวาคม 2568 เว้นแต่จะมีการใช้สิทธิแปลงสภาพก่อนครบกําหนดไถ่ถอน
ทั้งนี้ เมื่อวันที่ 9 พฤษภาคม 2566 ได้มีการใช้สิทธิแปลงสภาพหุ้นกู้แปลงสภาพ ชุดที่ 2 ครั้งที่ 3 ก่อนครบกําหนดไถ่ถอนจํานวน 2,000,000 บาท ในราคาแปลงสภาพ 2.268 บาทต่อหุ้น
สำหรับการใช้สิทธิแปลงสภาพหุ้นกู้แปลงสภาพ ชุดที่ 2 ครั้งที่ 3 ดังกล่าว เป็นผลให้บริษัทต้องดําเนินการปรับสิทธิของผู้ถือหุ้นกู้แปลงสภาพที่ให้สิทธิแปลงสภาพเป็นหุ้นสามัญของ JKN ครบกําหนดปี พ.ศ. 2568 (“หุ้นกู้แปลงสภาพ”) ที่ออกให้แก่ North Haven Thai Private Equity Gemini Company (Hong Kong) Limited
โดยหุ้นสามัญที่เกิดจากการใช้สิทธิแปลงสภาพจากหุ้นกู้แปลงสภาพ ชุดที่ 2 ครั้งที่ 3 ซึ่งถูกกําหนดราคาแปลงสภาพตํ่ากว่า 95% ของราคาตลาดนั้น ซึ่งบริษัทจะต้องปรับราคาแปลงสภาพเพื่อไม่ให้ผลประโยชน์ตอบแทนใดๆ ที่ผู้ถือหุ้นกู้แปลงสภาพจะได้รับเมื่อมีการใช้สิทธิแปลงสภาพด้อยไปกว่าเดิม ดังนี้ 1.ราคาแปลงสภาพเดิมของหุ้นกู้แปลงสภาพก่อนการปรับสิทธิ : 6.2335 บาทต่อหุ้น 2.ราคาแปลงสภาพใหม่ของหุ้นกู้แปลงสภาพหลังการปรับสิทธิ: 6.2325 บาทต่อหุ้น และ 3. การเปลี่ยนแปลงราคาแปลงสภาพจะมีผลบังคับทันทีตั้งแต่วันที่ 9 พฤษภาคม 2566